СҚО-да биыл 7 мектеп жабылды
DATE: 00:30, 21 Тамыз 2019 | GMT +5
TITLE: СҚО-да биыл 7 мектеп жабылды
URL: https://kaz.inform.kz/news/sko-da-biyl-7-mektep-zhabyldy_a3558235/
META: DATE: 00:30, 21 Тамыз 2019 | GMT +5
TOTAL WORDS: 177
AUTHOR(S):
TEXT: Өткен оқу жылында өңір бойынша 485 мектеп болса, биыл қыркүйектің 1-і 479 білім ордасы балаларды қабылдайды. Оның 78 пайызы шағын комплектілі білім беру мекемелері. Талапқа сай келмейтін Айыртау, Есіл, Жамбыл, Қызылжар және Тайынша аудандарының 7 мектебі жабылды. Бұған бала санының аздығы себеп болған, мемлекеттік норматив бойынша оқушы 5-еуден кем болмауы тиіс. «Елді мекендегі білім беру ордасында оқушы саны 5 немесе одан да көп болуы қажет. Негізгі мектепте 1-9 сыныпқа дейінгі оқушы саны 41 ден асу керек, орта мектепте 1 мен 11 сынып аралығында 81 білім алушыдан кем болмауы керек. Мектепті жабу туралы шешім шығарыларда «Білім» туралы заң негізге алынады. Бірнеше жыл мектептің дамуы, кадр саны бақылауға алынады. Жабу туралы соңғы шешімді аудан әкімдігі қабылдайды», - дейді облыстық Білім беру басқармасының бас маманы Наталья Сербина. Сондай-ақ Айыртау, Ақжар және Тайынша аудандарында 3 білім беру мекемесі орта мектептен негізгіге, 4-еуі негізгіден бастауышқа ауысты. Қайта құрылған және жабылған мектептердің оқушылары жақын маңдағы білім ордаларына арнайы көлікпен жеткізіледі. Биыл Петропавл қаласындағы Береке ықшам ауданында 600 орынға шақталған жаңа мектеп қолданысқа беріледі. Ал облыс бойынша бірінші сыныпқа 9 мыңға жуық бүлдіршін бармақшы
